આ બાબતે ફરિયાદ કરતાં એક સિનિયર સિટિઝને મિડ-ડે LOCALને જણાવ્યું હતું કે ‘અહીંથી બસ પકડવાની હોય ત્યારે કાયમ ત્રાસ રહે છે, કેમ કે બસને આવવાને વાર હોય ત્યારે અહીં બેસવા માટેની સીટો જ ન હોવાથી ફરજિયાતપણે અમારે ઊભા રહેવું પડે છે. લાંબા સમય સુધી ઊભા રહેવાથી અમારા તો પગ પણ દુખવા લાગે છે. આ બસ-સ્ટૉપમાં કોઈ પણ પ્રકારની સુવિધા ન હોવાથી ઉનાળા તથા ચોમાસામાં તો ખરાબ હાલત થાય છે. મહિનાઓ થયા હજી સુધી આ બસ-સ્ટૉપને રિપેર કરવામાં નથી આવ્યું. હજી કેટલા સમય સુધી બસ-સ્ટૉપની આવી જ હાલત રહેશે અને પ્રવાસીઓએ સફર કરવું પડશે? આટલું ઓછું હોય એમ બસ-સ્ટૉપની અંદર સાઇકલો પણ પાર્ક કરવામાં આવી રહી છે. અહીં પ્રશાસન દ્વારા નક્કર પગલાં ન ભરાતાં સાઇકલો પાર્ક થયેલી હોવાથી બસ-સ્ટૉપની અંદર ઊભા રહેવા માટે પણ પૂરતી જગ્યા મળતી નથી. પરિણામે આ બસ-સ્ટૉપ માત્ર નામપૂરતું જ રહી ગયું છે.’